projecte-aina/dolly3k_ca huggingface dataset:
Pregunta: Dona’m alguns consells per entrenar per a una marató.
Resposta: •	Elabora un pla d’entrenament.
•	Planifica de 3 a 5 mesos d’entrenament.
•	Augmenta gradualment el quilometratge diari.
•	Augmenta gradualment el quilometratge setmanal.
•	Combina el treball de velocitat i de resistència.
•	Inclou sessions per augmentar la força.
•	Fes estiraments abans i després de cada cursa.
•	Inclou dies de descans per recuperar-te.
•	Para atenció a la nutrició i la hidratació.
•	Para atenció a la hidratació.
•	Afluixa una mica 2 setmanes abans de la marató.
•	I endavant, molta sort el dia de la cursa!
Pregunta: Quins són metalls i no metalls: coure, hidrogen, plata, carboni, or, nitrogen.
Resposta: Metalls: coure, plata, or.
No metalls: hidrogen, carboni, nitrogen.
Pregunta: Escriu una lectura d'horòscop divertida i enigmàtica.
Resposta: Les estrelles diuen que hauries de ser pacient i que no pot durar per sempre. No obstant això, no diuen a què fan referència.
Pregunta: Com es pot millorar el control de la pilota en el bàsquet?
Resposta: Una de les millors formes de millorar el control de la pilota en el bàsquet és practicar més enllà del driblatge. Fer girar la pilota al voltant del cap, el cos i les cames és una gran manera d'adquirir un bon domini de la pilota al voltant del teu cos. Quan puguis moure-la sense cap esforç la pilota al voltant d'aquestes tres parts del teu cos, ja pots començar a provar de fer-la passar també entre les cames en un moviment en forma de vuit. Per millorar aquesta tècnica, pots començar el gir des del cap fins al cos, entre les cames i enrere, tot d'una única tirada.
Pregunta: Quina és la tendència futura dels sectors del treball?
Resposta: Més aprofundiment en la seguretat de la IA d'aprenentatge de màquina al núvol cap aquests sectors perquè estiguin a l'avantguarda.
Pregunta: Com muntar un projecte de fer mitja?
Resposta: El muntatge consisteix a fer la primera fila de punts. Cada mètode de muntatge pot semblar lleugerament diferent (com diversos nivells d'estirament i flexibilitat), per la qual cosa la majoria de les persones que fan mitja tenen el seu mètode de muntatge preferit. Molt fan servir el mètode de muntatge de cua llarga que pot funcionar per a molts projectes. En primer lloc, mesura la longitud del fil, que és aproximadament 4 vegades més llarg que l'amplada del teu projecte. Per exemple, si l'amplada del teu projecte és de 25 centímetres, mesura un tros de fil d'un metre. A continuació, fer un nus corredís. A continuació, posa el nus corredís a l'agulla de la teva mà dominant amb la cua del fil més a prop teu (la cua és la longitud que sobra). Aguanta les dues puntes de fil amb la teva mà no dominant. Separa les dues puntes de fil amb els dits polze i índex, i a continuació posa l'agulla de fer mitja de la mà dreta davant de la cua de fil que passa per sobre del teu dit polze. Tira l'agulla cap enrere, cap amunt i a través del llaç cap al llaç del dit polze, i a continuació empeny l'agulla cap enrere i per sota del llaç del dit índex, deixant que l'agulla arribi al llaç del dit índex i deixant que el llaç del dit polze caigui per sota de l'agulla. Aquest és el teu primer muntatge de punts. Repeteix els passo pel nombre total de punts que necessitis.
Pregunta: Augment en el subministrament de diners (és a dir, impressió de diners).
Resposta: Inflació provocada per l'augment de la demanda.
Inflació impulsada per l'augment dels costs.
Augment en subministrament de diners (és a dir, impressió de diners). 
Devaluació de la moneda.
Polítiques i normatives governamentals.
Pregunta: Quina és la millor forma de preparar un ou passat per aigua?
Resposta: La millor forma de preparar un ou passat per aigua:
1. Afegeix 1 centímetre d'aigua en un pot.
2. Fes bullir l'aigua.
3. Afegeix l'ou directament des de la nevera.
4. Cou lentament l'ou durant 6 minuts.
5. Treu l'aigua calenta i immediatament submergeix l'ou en aigua freda.
I ja estarà a punt perquè te'l mengis. Bon profit!
Pregunta: Com classificaries els següents esports en dos grups; beisbol, tir amb arc, decatló, hoquei.
Resposta: Una forma de classificar aquests esports és per competicions d'equips o individuals:
En equip: beisbol i hoquei.
Individualment: tir amb arc i decatló.
Pregunta: Com saps si has assolit l'adaptació d'un producte al mercat?
Resposta: L'adaptació d'un producte al mercat, un terme utilitzat per l'ecosistema de les empreses emergents per identificar si tenen un producte que satisfaci una necessitat per a múltiples clients amb relació a un problema que estiguin experimentant actualment. No hi ha cap unitat de mesura per saber si una empresa emergent ha assolit o no l'adaptació d'un producte al mercat. Una de les formes de mesurar l'adaptació d'un producte al mercat és si una empresa emergent pot desenvolupar un procés de vendes que es pugui repetir i pot fer una previsió bàsica d'ingressos. L'adaptació d'un producte al mercat té una importància crucial envers el primer producte llançat per una empresa emergent, però també és important per tots els pròxims llançaments de nous productes.
Pregunta: Com es calcula la taxa de creixement?
Resposta: El terme "taxa de creixement" descriu la taxa de canvi en el valor d'una mètrica específica en un període de temps donat, expressada com a percentatge.
Alguns exemples habituals d'escenaris on la taxa de creixement s'utilitza sovint són els següents:
Vendes de les empreses.
Xifres de població.
Producte interior brut (PIB).
Taxa d'inflació.
En el context específic del modelatge financer, la taxa de creixement es mesura sovint de forma trimestral o anual (és a dir, interanual).
Poden fer-se prediccions més justificables sobre la futura trajectòria d'una mètrica en qüestió determinant el seu creixement històric, que pot servir com a punt de referència pràctic amb fins de predicció.
No obstant això, la utilitat de la mètrica encara està lligada a fins a quin punt s'identifiquen i investiguen els catalitzadors subjacents.
Per si mateix, calcular el creixement històric no és suficient, perquè també s'ha d'entendre clarament allò que realment va generar el creixement passat i quins factors qualitatius probablement determinaran un creixement futur de la mètrica.
La fórmula següent pot utilitzar-se per calcular la taxa de creixement en dos períodes.
Taxa de creixement (%) = (Valor final ÷ valor inicial) - 1
Per exemple, si els ingressos d'una empresa van ser de 100 milions de dòlars americans el 2020 i van créixer a 120 milions de dòlars americans el 2021, això dona com a resultat una taxa de creixement interanual d'un 20 %.
Taxa de creixement = (120 milions de dòlars americans ÷ 100 milions de dòlars americans) - 1 = 0,20, o 20 %.
Pregunta: Què és una escala en espiral?
Resposta: Una escala en espiral és un conjunt d'esglaons al voltant d'un pol central que permet una ascensió més pronunciada que altres dissenys d'escales.
Pregunta: Quina es considera la primera tecnologia humana?
Resposta: El foc.
Pregunta: Explica com funciona un rellotge mecànic.
Resposta: Un rellotge mecànic simple funciona transferint potència des de la molla principal, una molla metàl·lica ben enrotllada, mitjançant un engranatge d'escapament i una roda caterina, a rodes que representen segons, minuts i hores.

El rellotge utilitza un engranatge des de la molla principal que empeny un engranatge d'escapament contra una paleta de robí per fer oscil·lar una roda caterina. La roda caterina i l'engranatge d'escapament estan construïts amb compte per oscil·lar amb una freqüència específica, alliberant petites ràfegues de potència cap al tren d'engranatges. El tren està construït per convertir la freqüència específica de la roda caterina en segons, minuts i hores.

Posteriors complicacions com els cronògrafs, la fase solar, les alarmes i altres no es tenen en compte en aquest rellotge simple. Un rellotge automàtic conté un rotor ponderat per enrotllar la molla principal amb el moviment del braç d'una persona.
Pregunta: quins són els avantatges de tenir un hort a casa per a la salut del propietari?
Resposta: Un hort et permet pensar sobre els factors saludables de cada verdura. Pots donar prioritat als avantatges per a la salut de cada verdura i comparar-ho amb la freqüència amb la qual utilitzes aquesta verdura. Pots planificar quantes plantes de cada varietat es necessitaran per fer un sopar per a la teva família. Intentaràs trobar verdures que siguin fàcils de mantenir i cultivar amb una mínima supervisió. Barrejaràs entre verdures que creixin a l'estiu i les que creixen en temperatures més fredes i escolliràs els moments per plantar-les. Si vols una producció de verdures fresques tot l'any, fins i tot pots planificar tenir un hivernacle amb calefacció per mantenir les plantes vives durant totes les estacions. És necessari fer que la terra estigui a punt i afegir adob a intervals regulars per mantenir la producció a uns bons números. El propietari tindrà beneficis per a la salut passant temps lliure sense estrès quan treballi a l'hort i quan vegi el producte a la taula en forma d'un plat deliciós. Els propietaris s'ho passen molt bé publicant fotos dels seus productes i plats a les xarxes socials per compartir-ho amb els amics. Cada any planifiquen amb 3 o 4 mesos de temps el tipus de plantes que els agradaria plantar a l'hort. Treballen amb amics per trobar les llavors per diverses plantes que els agradaria plantar i compartir consells per mantenir l'hort en bon estat. L'avantatge clau és que el propietari podrà obtenir productes frescs que no utilitzin productes químics agressius ni pesticides.
Pregunta: Quines són algunes de les activitats més habituals durant l'hivern en climes freds?
Resposta: Algunes activitats habituals en climes freds durant l'hivern són les següents: excursionisme d'hivern, llegir davant d'una llar de foc, esquí alpí i nòrdic, gaudir d'una sauna amb amics, anar a caminar amb raquetes de neu pel bosc. Durant l'hivern, molts nens gaudeixen de construir homes de neu, lliscar per sobre la neu, fer batalles amb boles de neu i escalfar-se amb xocolata calenta.
Pregunta: Digues-me quins mesos tenen 30 dies i quins tenen 31 dies, basant-se en aquesta llista: gener, febrer, març, abril, maig, juny, juliol, agost, setembre, octubre, novembre i desembre.
Resposta: Els mesos que tenen 30 dies són abril, juny, setembre i novembre.
Els mesos que tenen 31 dies són gener, març, maig, juliol, agost, octubre i desembre.
Pregunta: Quins criteris hauria de tenir en compte a l'hora de comprar una motocicleta nova?
Resposta: Hi ha diversos criteris que hauries de tenir present:
- El preu: com encaixa en el teu pressupost?
- El tipus de motor: vols un motor de combustió tradicional o un motor elèctric?
- El nombre de cilindres: si vols un motor de combustió, quants cilindres vols que tingui? Les que tenen menys cilindres normalment són més barates, fan que la motocicleta sigui més lleugera i, per tant, és també més fàcil de maniobrar. Més cilindres, no obstant, vol es tradueix en què el motor vagi més suau, també fan que sigui més potent, però són més pesades i més cares.
- Ús: per a què la vols utilitzar? Només com a diversió, per anar a treballar, com a mitjà de transport en general? Per viatjar? Com a moto tot terreny? Per fer curses?
- Sistemes d'assistència: les motocicletes modernes tenen múltiples sistemes d'assistència com ara l'ABS, un control de creuer, sensors de distància, modes de conducció automàtics per a diferents condicions climàtiques, etc. Poden fer que la conducció sigui més segura, però també afegir pes i fer que la motocicleta sigui més cara.

Quines de les següents qualitats necessites? 
- Estil: existeixen diferents estils, com ara una motocicleta despullada, tipus cruiser, chopper, d'esport doble, de curses, scrambler, etc. Diferents estils poden ser més o menys adequats depenent del seu ús, o simplement pots escollir la que més t'agradi.
- Mida: els dos aspectes més importants amb relació a la mida són l'alçada del seient i el pes. Tots dos tenen un enorme impacte el que fa al control que es pugui tenir quan no la moto no està en marxa, com, per exemple, quan cal aturar-se en un semàfor o cal anar a poca velocitat en tràfic amb aturades contínues.
L'alçada del seient és important, perquè els peus arribin a terra quan t'atures. No obstant això, l'amplada del seient i l'amplada general de la motocicleta també juguen un paper important. Així doncs, dues motocicletes amb la mateixa alçada de seient poden donar una sensació molt diferent. El millor és, per tant, provar-les.
Pregunta: És un gas, un líquid o un sòlid.
Resposta: Pedra, núvol, oxigen, aigua, hidrogen, brutícia, nitrogen, totxo, formigó, lava.
Pregunta: Digues cinc formes totalment diferents, creatives, de descriure la utilitat d'una ment aturada?
Resposta: 1. Una ment aturada és com un jardí que espera que hi plantin llavors d'idees creatives.
2. Una ment aturada és com un llenç en blanc que espera que l'omplin pensaments frescs i originals.
3. Una ment aturada és com una màquina del temps que pot transportar-nos a un món diferent de possibilitats.
4. Una ment aturada és com un cofre del tresor ple de riqueses ocultes que espera que el desenterrin.
5. Una ment aturada és com una mànega de jardí que pot regar-nos amb idees i solucions.
Pregunta: Què és un actuari?
Resposta: Un actuari és un especialista en la valoració de l'impacte financer del risc i la incertesa. Aplica tècniques estadístiques i coneixements industrials experts. Els actuaris normalment treballen en els sectors de les assegurances i la banca.
Pregunta: Per què a la gent li encanta fer surf?
Resposta: Es gaudeix molt de fer surf perquè et connecta amb l'oceà i sovint pot veure's com terapèutic. A més, el surf pot ser una gran forma d'exercici que ajuda a mantenir un estil de vida saludable. Per acabar, el surf es fa a l'oceà i habitualment a prop d'una platja. La gent gaudeix de l'atmosfera i l'alegria que aporta la platja.
Pregunta: Per què les empreses paguen dividends?
Resposta: Les empreses pagaran dividends a partir dels seus guanys després de pagar els imposts. En general, es fa per indicar als accionistes que el balanç és fort i que s'espera creixement sense la necessitat de reinvertir tot el flux de caixa lliure novament en el negoci.
Pregunta: Què és la depreciació?
Resposta: La depreciació és una baixada en el valor d'un actiu a causa del desgast, l'antiguitat i l'obsolescència (passar de moda) de la forma registrada als registres financers d'una organització.
Pregunta: En un joc de bingo, quin número és representat per la frase "els dos aneguets"?
Resposta: 22.
Pregunta: Què és fer mitja?
Resposta: Fer mitja és un procés artesà que consisteix a treballar amb fil i llaços que s'interbloquegen (anomenats punts de mitja i punts revés) per crear articles de teixit com mitjons, bufandes, mantes, barrets, etc. Els articles de mitja poden fer-se a mà o amb una màquina de fer mitja.
Pregunta: Quins són els estils de natació habituals?
Resposta: Els estils de natació més habituals inclouen els quatre estils utilitzats en competició: lliure (de vegades anomenat "crol"), braça, espatlla i papallona. A més, algunes persones naden utilitzant un estil de costat o a quatre potes (que s'assembla molt a l'estil que fan servir els gossos quan naden).
Pregunta: Què penses de l'existència de vida extraterrestre?
Resposta: Tot i que no hi ha proves directes que demostrin l'existència d'extraterrestres, els humans encara ens esforcem per trobar-los. Donada la naturalesa humana, em plantejo 3 resultats. Un resultat és que se n'acabin trobant. Un altre és que continuem buscant fins al final de la humanitat. L'últim és que d'alguna manera demostrem que som l'única forma de vida a l'univers. Així i tot, cap resultat és el pas final. Què faríem si haguéssim exhaurit tots els mètodes i encara no tinguéssim resultats? Què faríem si haguéssim exhaurit tots els mètodes i així i tot encara no tinguéssim resultats? Què passa si hi ha coses que els humans no poden percebre? Suposo que el que importa no és el resultat final, sinó el progrés i els esforços que hi posem. Donat que l'univers és tan gran, què més voldries buscar?
Pregunta: Com puc aprendre a fer surf de neu?
Resposta: Comprar o llogar una planxa de neu, botes de surf de neu, acoblaments, pantalons i una jaqueta de surf de neu a la teva botiga de surf de neu preferida és el primer pas. A continuació, comprovar les condicions de la neu i la disponibilitat de classes a l'estació d'esquí que triïs. Pots comprar-se bitllets per als remuntadors i classes per al mateix dia a internet. Per acabar, conduir fins a l'estació d'esquí amb el teu equipament i registrar-te per trobar el teu instructor de surf de neu, que començarà amb les classes bàsiques sobre com acoblar-te a la planxa de neu, posar-te dret, aturar-te i tallar la neu amb la planxa de neu.
Pregunta: Com donar un cop de dreta en tennis?
Resposta: Suposem que ets un jugador adult i dretà:

En primer lloc, fas petits passos cap a un costat i l'altre, aguantes la raqueta amb la mà esquerra i poses la mà dreta sota la mà esquerra a la raqueta.
En segon lloc, quan la pilota acabi de sortir de la raqueta del teu rival, gira't de forma que el teu cos estigui mirant cap al costat dret de la pista. Segueix mirant la pilota amb el teu cos sense moure's durant el procés. Has de doblegar les cames una mica per baixar el teu centre de gravetat.
Has de tenir la raqueta al costat dret del teu cos, ara aguanta-la sense estrènyer amb la mà dreta utilitzant empunyadura semi-oest, deixa anar la mà esquerra i mou-la en la direcció de la pilota que arriba. Al mateix temps, fes un pas enrere amb la cama esquerra de forma que la distància entre les cames sigui una mica més ampla que les espatlles, i manté el centre de gravetat a la cama dreta.
Ara que la pilota comença a rebotar i arriba al seu punt més alt, la colpejaràs. Empeny el peu dret cap a terra i mou el pes del cos de baix cap endavant, abaixa el cap de la raqueta i gira la pelvis de dreta a esquerra al mateix temps. Totes aquestes potències es combinen en la força cap endavant i la mà dreta la utilitza per tirar la teva raqueta de darrere cap endavant i colpejar la pilota al punt tou de la raqueta; segueix empenyent la raqueta dins que arribi a un límit on ja no pots empènyer més i a continuació deixa anar la raqueta i deixa que la inèrcia et guiï de dreta a esquerra. Hauries de seguir girant el cos de dreta a esquerra i movent el pes del cos de darrere cap endavant fins que el cos estigui completament encarat amb el teu rival i el pes del cos estigui davant del peu esquerre. La teva espatlla hauria d'estar en contacte amb la barbeta si ho fas bé. La teva raqueta estarà al costat esquerre del cos sense el teu control.
Pregunta: Quina és la mida de l'univers?
Resposta: Tot i que la mida completa de l'univers és desconeguda, els científics han estimat que l'univers té un diàmetre aproximat de 93.000 milions d'anys llum.
Pregunta: És bona idea prendre un batut de proteïnes després de fer exercici al gimnàs? Com me'n puc fer un?
Resposta: La majoria de professionals de la salut estan d'acord que consumir proteïnes addicionals amb l'entrenament de força és útil. Alguns experts recomanen un gram de proteïna per cada mig kilogram de pes corporal per dia, tot i que hi ha múltiples estudis sobre el tema amb recomanacions diferents. La visió consensuada recent és que un àpat de recuperació després de fer exercici és una bona idea, normalment entre 30 minuts i dues hores d'acabar l'entrenament de força. Es recomana una mescla d'hidrats de carboni i proteïna. 

Per fer-ne un per si mateix:
1. Aconsegueix una bona font de proteïnes, normalment proteïnes en pols. Les proteïnes caseïna i sèrum són opcions populars. 
2. Afegeix les proteïnes en pols a una coctelera. Algunes són petites i portàtils; altres models utilitzen electricitat. 
3. Seguint les instruccions de les proteïnes en pols, afegeix aigua o llet. Normalment, entre 100 ml i 200 ml de líquid per una cullerada (30 g) de pols. 
4. De forma opcional, afegeix-hi les teves fruites favorites, com els plàtans o les maduixes.
5. Barreja-ho tot durant un minut, aproximadament. 

Gaudeix-ne, però assegura't de variar les teves fonts de proteïnes com a part d'una dieta saludable i equilibrada.
Pregunta: Dona'm algunes idees per reduir l'ús del plàstic
Resposta: El plàstic és un contaminant que no es degrada fàcilment. No obstant això, la seva versatilitat no pot desestimar-se i no és fàcil desfer-se del seu ús en el nostre dia a dia. El que sí podem fer és optimitzar-ne i reduir-ne l'ús. 
1) Inverteix en una bossa per anar a comprar sòlida i reutilitzable feta d'un material no plàstic.
2) Si no tens cap bossa reutilitzable per anar a comprar, insisteix a la teva botiga de comestibles perquè et posi els comestibles en bosses de paper.
3) Potser et sorprendrà, però el folre interior de les llaunes de begudes és de plàstic. Per tant, tot i que comprar begudes en llauna pot ser que no sigui una experiència 100 % sense plàstic, és més efectiva que comprar la mateixa beguda en una ampolla de plàstic.
4) Les oficines poden instal·lar màquines expenedores d'aigua basades en filtres en lloc d'emmagatzemar ampolles d'aigua de plàstic.
5) Inverteix en una gerra d'aigua o una ampolla d'aigua reutilitzable per evitar l'ús i haver de llençar ampolles d'aigua de plàstic.
Pregunta: Classifica cadascun dels següents mots com "pesat" o "lleuger": elefant, ploma, hipopòtam, paper, balena.
Resposta: Elefant: Pesat
Ploma: Lleuger
Hipopòtam: Pesat
Paper: Lleuger
Balena: Pesat
Pregunta: Quina és la diferència entre un baix i una guitarra?
Resposta: Un baix normalment té quatre cordes amb els tons G, D, A i E en el sistema de tons estàndard. Per altra banda, una guitarra té sis cordes amb els tons E, B, G, D, A y E en el sistema de tons estàndard.
Pregunta: Digues algunes formes de cuidar un arbre nou.
Resposta: Hi ha moltes formes de cuidar un arbre jove per assegurar-ne la salut i l'èxit futurs. Entre algunes formes amb les quals vols cuidar un arbre jove s'inclouen les següents:
 - Regar-lo sovint. La quantitat d'aigua i freqüència variarà depenent de l'arbre i el clima, però regar de forma freqüent i abundant es fonamental per al desenvolupament inicial.
 - Nutrients. Els fertilitzants poden ajudar en les etapes inicials. Procura llegir l'etiqueta i les instruccions dels fabricants abans de l'aplicació.
 - Fems. Aplicar fems a la base de l'arbre ajuda a la supressió de les herbes i la retenció de la humitat. 
 - Eliminar les herbes / plantes properes. Les herbes i les planes poden fer-li la competència al teu arbre per obtenir recursos importants. Retira totes les que hi hagi prop del sistema d'arrels de l'arbre.

Aquestes són només algunes formes amb les quals pots assegurar un desenvolupament inicial saludable de l'arbre.
Pregunta: Quin dels mots següents és una espècia de peix? Infermera o tauró nodrissa.
Resposta: Tauró nodrissa.
Pregunta: Per què alguna gent escull escoles privades en comptes d'escoles públiques?
Resposta: Algunes de les raons típiques per les quals la gent escull escoles privades en comptes d'escoles públiques són:
1. Poden permetre's una escola privada i creuen que en poden obtenir avantatges marginals.
2. Les escoles privades ofereixen una relació entre estudiants i professors més estreta.
3. Les escoles privades tenen connexions amb algunes de les universitats relacionades.
4. El programa està normalment més avançat que el de l'escola pública per al mateix curs.
Pregunta: Quins són els teus instruments musicals preferits?
Resposta: Guitarra, flauta, cornamusa, violoncel, saxòfon.